**O ALTĂ LUME..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-am simțit pleoapa umflată..nu de plâns ci de nesomn..

Căci pe fiecare stea împletit-am câte-un gând..

Într-o lume-a veșniciei am uitat să mai fiu om

Mi-am lăsat doar amintirea să mai zburde pe Pământ!

Cercetat-am fără teamă umbrele dorinței mele..

Nu-mi mai tremura timpanul când țipa vreo cucuvea

Am știut! Eu îmi fac lumea! Eu și magicele stele..

Și doar ea, eternitatea..mai putea să fie-a mea..

N-am simțit nici un regret și n-am perceput durere

Doar un hău imens în spate mi se ridica...am râs!

M-am simțit eliberată..Dumnezeu mi-a dat putere

Să-mi mai "văd" viața o dată..lâng-o stea ce a apus...

11.09.2017

Focșani.